Cuneiform Tablet CUSAS 34 20
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR ù a-mur-DINGIR-ma a-na PUZUR₄.IŠTAR qí-bi-ma ṭup-pá-am ša ku-ra DUMU ú-lá-a ša É a-šùr-DU₁₀ ib-ši-ú šu-ma a-dí-ni la tù-šé-ṣí-šu šé-ṣí-šu-ma i-na li-bi ṭup-pí-a-ma šu-ku-un-ma u₄-mu-šu ma-al-ú ṣa-ba-sú-ma KÙ.BABBAR ša-áš-qí-il₅-šu šu-ma u₄-mu-šu e-ta-at-qú ṣa-ba-sú-ma KÙ.BABBAR ù ṣí-ba-sú ša-áš-qí-il₅-šu lá ta-ga-mì-il₅-šu TÚG.ḪI.A ša ik-ri-bi-a ša a-na a-da-da ù a-ḫu-qar ta-dí-nu ma-la ú-ga-mì-lu-ni-ni KÙ.BABBAR li-dí-nu-ni-ku-ma ù a-ta lá ta-sá-ḫu-ur tí-ib-a-ma a-tal-kam a-pu-tum ší-ta-me-ma a ma-la ṭup-pí-a lu-qú-tí za-ki-ma tí-ib-a-ma a-tal-kam